Det er super simpelt at lave en finsk fakkel. Du skal bruge et stykke tørt træ med en diameter på mindst 20 cm. Det skal være bredt nok til at din kande, gryde eller pande kan stå på det. Jo højere dit træstykke er, jo længere tid vil det brænde. Du skal desuden bruge en sav eller en motorsav. Det er klart nemmest (og hurtigst) med en motorsav. Sådan laver du den: 1. Stil stammen på højkant og sav vertikalt cirka 2/3 ned i stammen. Sav gerne mindst et kryds, men gerne flere, hvis det er en bred stamme. 2. Put noget brændbart og let antændeligt materiale ned i revnerne. Det kan være avispapir eller træspåner. 3. Tænd din finske fakkel. Når den er godt varm og i gang, kan du lave mad eller koge vand på det.